open-index/open-wikipedia-markdown huggingface dataset:
Adam Air

**Adam Air** (**PT. Adam SkyConnection Airlines**) oli yksityisomisteinen lentoyhtiö, jonka kotipaikka sijaitsi Jakartalla Indonesiassa. Lentoyhtiön kotilentoasema oli Soekarno-Hattan kansainvälinen lentoasema, muita solmukohtia oli myös Medanissa ja Surabayassa. 18. kesäkuuta 2008 Indonesia perui Adam Airin lentotoimintaluvan.

## Laivasto
Adam Airin laivasto koostui seuraavista lentokoneista elokuussa 2006:

*6 Boeing 737-200
*4 Boeing 737-300 
*8 Boeing 737-400
*1 Boeing 737-500

## Onnettomuudet

1. tammikuuta 2007 lennonjohto kadotti yhteyden Adam Airin lennon 574 kanssa, noin tunti ennen kuin koneen oli tarkoitus laskeutua Manadoon, Sulawesiin, Indonesiaan. Koneen pahoin hajonnut hylky löytyi myöhemmin syvältä merenpohjasta. Lentoarvotallennin ja ohjaamon ääninauhuri löytyivät lähes 2&nbsp;000 metrin syvyydestä.

## Lähteet

## Aiheesta muualla
Arto Tarkkonen

**Arto Kalervo ”Poku” Tarkkonen** (19. helmikuuta 1948 – 25. lokakuuta 2007) oli suomalainen muusikko, joka soitti monessa eri kokoonpanossa.

## Yhtyeet, joissa vaikuttanut
* Topmost
* Help
* Lemon
* Kosmos 
* Ballantines

## Lähteet

## Aiheesta muualla
* 
* 
* Arto "Poku" Tarkkosen osallisuus eri albumeilla verkkosivustolla Discogs.com
Tsunamin jälkeen

**Tsunamin jälkeen** () on kolmiosainen minisarja, joka on kuvattu on vuonna 2006. Sarja kertoo vuonna 2004 sattuneesta maanjäristyksestä Intian valtameressä syntyneestä tsunamista Thaimaassa. Sarjan ovat tuottaneet yhdysvaltalainen HBO ja brittiläinen BBC. Sarjaa kuvattiin Phuketissa ja Khao Lakissa huhtikuusta kesäkuuhun saakka vuonna 2006. Suomessa sarjaa esittää Nelonen.

Sarjassa on myös arkistomateriaalia, joka on oikeasti kuvattu videokameralla tsunamin iskettyä.

## Rooleissa
*toimittajat*

* Tim Roth ..*Nick Fraser*
* Will Yun Lee ..*Chai*
* Aure Atika ..*Simone*
* Kate Ashfield ..*Ellen Webb*

*Carterit*

* Chiwetel Ejiofor ..*Ian Carter*
* Sophie Okonedo ..*Susie Carter*
* Jazmyn Maraso ..*Martha Carter*
* Savannah Loney ..*Eva-tyttö, jota Carterit luulevat Marthaksi*

*diplomaatit*

* Hugh Bonneville ..*Tony Whittaker*
* Toni Collette ..*Kathy Graham*
* Leon Ford ..*Joe Meddler, Whittakerin assistentti*

*thait*

* Samrit Machielsen ..*Than*
* Poh Sursakul ..*Thanin isoäiti*
* Grirggiat Punpiputt ..*Dr. Pravat Meeko*
* Glacian Jarusomboon ..*Dr. Boomers Potuk*

*Peabodyn perhe*

* Gina McKee ..*Kim Peabody*
* George MacKay ..*Adam Peabody*
* Morgan David Jones ..*John David Peabody*
* Owen Teale ..*James Robert Peabody*

## Muuta
Sarjassa esiintyy myös joitakin uhreja, jotka olivat Thaimaassa kun tsunami iski. Ohjelma on myös saanut aikaan kritiikkiä siitä, kun joitakin tsunamin uhreja pyydettiin mukaan kuvauksiin.
Valoelin

**Valoelin** on rauhanen, joka on joillakin, etenkin meressä elävillä, eläimillä. Madoilla, äyriäisillä ja nilviäisillä valoa syntyy rauhaseritteen joutuessa kosketuksiin veden hapen kanssa. Joillakin kehittyneemmillä eläimillä on valoa säteileviä fotogeenisiä soluja, ja niillä on lisäksi heijastin, valon kohdistava linssi ja joskus jopa värisuodatin. Syvänmeren kalmarit voivat peittää elimen varjostimella. Toisinaan valoa synnyttävät symbioottiset bakteerit, jotka käyttävät valoelimen eritettä ravinnoksi. Tällaiset elimet valaisevat jatkuvasti. Niitä on esimerkiksi mustekaloilla ja luukaloilla.

Joillakin kalalajeilla, kuten kroteilla, elimen tarkoitus on houkutella saaliit lähelle, ettei kalan tarvitse itse metsästää saalistaan. Syvänmerenkalat käyttävät yleisesti valoelimiä täkyinä. Syvänmerenkrottien houkutuselintä nimitetään escaksi. Täky on syvänmerenkroteille elintärkeä, joten kalan täytyy nopeasti syödä saalis, ennen kuin saalis ehtii syödä houkutuselimen.

## Katso myös
* Bioluminesenssi

## Lähteet
Toni Kolehmainen

**Toni Kolehmainen** (s. 20. heinäkuuta 1988 Oulu) on aktiiviuransa lopettanut suomalainen jalkapalloilija. Pelipaikaltaan hän oli keskikenttäpelaaja.

## Seurajoukkueura

Kolehmainen on Oulun Luistinseuran kasvatti, minkä lisäksi hän on pelannut kaudella 2004–2005 Englannin Valioliigan Blackburn Roversin junioriakatemiassa. Hän pelasi Ykköstä kaudella 2005 OLS:n ja kaudella 2006 sarjan toisen oululaisjoukkueen AC Oulun riveissä. Jälkimmäinen kausi päättyi AC Oulun liiganousuun.

Tammikuussa 2007 Kolehmainen siirtyi alankomaalaisseura AZ:aan kahden ja puolen vuoden sopimuksella. Ensimmäiset puolitoista kautta hän pelasi pääasiassa seuran reservijoukkueessa kunnes kaudeksi 2008–2009 hänet nostettiin vakituisesti edustusjoukkueeseen. Edustusjoukkuedebyyttinsä hän teki 21. tammikuuta 2009 Alankomaiden cupin ottelussa Achilles'29:ä vastaan.

AZ-sopimuksen päätyttyä Kolehmainen palasi elokuussa 2009 AC Ouluun kauden 2009 loppuun ulottuneella sopimuksella. Kausi päättyi AC Oulun liiganousuun, mutta Kolehmainen ei jäänyt joukkueeseen, vaan siirtyi Turun Palloseuraan, jonka kanssa hän teki kaksivuotisen sopimuksen helmikuussa 2010.

Elokuussa 2012 Kolehmainen siirtyi norjalaisseura Hønefoss BK:hon.

## Maajoukkueura

Kolehmainen on pelannut kymmeniä otteluita Suomen juniorimaajoukkueissa. Palloliitto valitsi hänet vuoden lupaavaksi nuoreksi pelaajaksi vuonna 2006. A-maajoukkuedebyyttinsä hän teki Baltic Cupissa 2012, finaalissa Latviaa vastaan. Samassa pelissä hän myös teki ensimmäisen A-maajoukkuemaalinsa tasoittaessaan vapaapotkusta lukemat 1-1:een.

## Saavutukset
* Alankomaiden mestaruus 2009 AZ Alkmaarin riveissä
* Suomen mestaruus 2015 HJK:n riveissä
** SM-pronssia 2010 ja 2012 TPS:n riveissä sekä 2016 HJK:n riveissä
* Suomen Cup 2010 TPS:n riveissä
** Suomen cup-hopeaa 2016 HJK:n riveissä

## Lähteet
* 

### Viitteet
Ray Toro

**Raymond "Ray" Toro** (s. 15. heinäkuuta 1977 Kerrany, New Jersey) on yhdysvaltalaisen My Chemical Romance -rockyhtyeen soolokitaristi, säveltäjä ja taustavokalisti. Vuonna 2004 julkaistun "Life On The Murder Scene" -dokumentin mukaan hän on yhtyeestä ainut joka on käynyt collegen.

## Soittotyyli ja soittimet
Ray on soittanut kitaraa pienestä pitäen ja on kertonut aloittaneensa kitaransoiton teinivuosiensa alkuaikoina isoveljensä innoittamana. Hän on kertonut ottaneensa vaikutteita soittotyyliinsä niin blues-, jazz- kuin rock- ja heavy metal -musiikistakin. Esikuvikseen Toro on maininnut muun muassa Jimmy Pagen sekä Jimi Hendrixin.

Toro on käyttänyt uransa aikana pääasiassa sekä Gibsonin että Epiphonen valmistamia Les Paul -mallisia kitaroita, mutta on esiintynyt myös esimerkiksi SG- sekä ES-335-tyyppisten kitaroiden kanssa. Vahvistiminaan Toro käyttää useita erilaisia Marshall-vahvistimia sekä niistä tehtyjä jäljennöksiä.

## Muuta
Rayn afrotukka on säilynyt samanlaisena vuodesta toiseen, toisin kuin bändin (My Chemical Romance) muiden jäsenten hiukset, mikä on faneista huvittavaa. Ray päivittää twitteriään ahkerimmin bändin jäsenistä ja ilmoittaa myös SINGItForJapan -projektin (hyväntekeväisyyttä tsunamin uhreille) edistymisestä blogissaan bändin sivuilla. 

Torolla on portugalilais-puertoricolaiset sukujuuret.
Fjodor Stravinski

**Fjodor Ignatijevitš Stravinski** (, 20. kesäkuuta (J: 8. kesäkuuta) 1843 – 4. joulukuuta (J: 21. marraskuuta) 1902) oli venäläis-ukrainalainen näyttelijä. Hän oli säveltäjä Igor Stravinskyn isä. Stravinski aloitti esiintymisen aluksi Kiovassa, kunnes muutti Pietariin ja meni Mariinski-teatteriin, jossa oli 26 vuotta vuodesta 1876 vuoteen 1902. Osip Petrov oli Stravinskin opettaja. Stravinski on haudattu Novodevitšin hautausmaalle Pietariin.
Ma’ruf al-Bakhit

**Ma’ruf al-Bakhit** (, 18. maaliskuuta 1947 – 7. lokakuuta 2023) oli jordanialainen poliitikko ja diplomaatti, joka toimi kahdesti maan pääministerinä (2005–2007, 2011). Ennen pääministerin virkaa hän oli ollut Jordanian suurlähettiläs Turkissa ja Israelissa sekä kansallinen turvallisuuspäällikkö.

Al-Bakhit oli al-Abbadi-heimosta, joka on Jordanian toiseksi suurin, ja syntyi Mahisissa, 10 kilometriä pääkaupungista Ammanista. Hän liittyi Jordanian asevoimiin 1964 ja jätti asevoimat 1999 kenraalimajurina. Al-Bakhit suoritti maisterin tutkinnon Etelä-Kalifornian yliopistossa ja tohtorin tutkinnon Lontoon yliopistossa.

Helmikuussa 2011 kuningas Abdullah II nimitti al-Bakhitin toistamiseen pääministeriksi. Hän korvasi erotetun Samir al-Rifain. Oppositio oli vaatinut al-Rifain erottamista, mutta se ei ollut tyytyväinen myöskään al-Bakhitin valintaan uudeksi pääministeriksi, sillä hän oli toteuttamassa manipuloiduiksi väitettyjä vuoden 2007 parlamenttivaaleja. Abdullah II erotti al-Bakhitin lokakuussa 2011, kun parlamentti oli vaatinut hänen eroaan. Al-Bakhitia syytettiin virkakaudellaan uudistusten hitaasta toteuttamisesta.

## Lähteet
Matchbook Romance

**Matchbook Romance** oli newyorkilainen pop-punk/alternative rock -yhtye, joka perustettiin vuonna 1997. Yhtyeen alkuperäinen nimi oli The Getaway, mutta koska Kanadassa oli samanniminen yhtye, nimi vaihdettiin Matchbook Romanceksi. Vuoden 2003 alussa he julkaisivat ensimmäisen EP-levynsä *[[West for Wishing]]*, ja saman vuoden syyskuussa ensimmäisen albuminsa *[[Stories and Alibis]]*. Vuonna 2006 ilmestyi heidän kolmas albuminsa *[[Voices (Matchbook Romancen albumi)|Voices]]*. Yhtye lopetti toimintansa maaliskuussa 2007. Nykyään yhtyeen rumpali Aaron Stern soittaa bändissä You Me and Everyone we Know, ja kitaristi Ryan DePaolo perusti uuden yhtyeen, HILLvalleyn, joulukuussa 2007. Joillakin nettisivuilla on myös huhuja, että Matchbook Romance olisi aikeissa palata yhteen ja julkaista mahdollisesti myös uuden albumin sekä tehdä muutaman keikan.

## Jäsenet
*Andrew Jordan – laulu, kitara
*Ryan Depaolo – laulu, kitara
*Ryan Kienle – basso
*Aaron Stern – rummut

## Julkaisut
### Albumit
**[[Stories and Alibis]]* (Epitaph Records, 2003)
**[[Voices (Matchbook Romancen albumi)|Voices]]* (Epitaph Records, 2006)

### EP:t
**[[West For Wishing]]* (Epitaph Records, 2003)

## Lähteet

## Aiheesta muualla
* MySpace: Matchbook Romance
Gulassi

**Gulassi** (aiemmin myös **gulašši**, ) on Unkarista lähtöisin oleva, paprikalla maustettu liharuoka. Gulassi on suosittu ruokalaji Unkarissa ja sen naapurimaissa sekä Balkanilla. Unkarin kielen sana *gulya* tarkoittaa *"paimen"*.

Perinteisesti Unkarissa gulassi valmistetaan pilkotusta naudanlihasta, se maustetaan sipulilla, paprikajauheella ja suolalla sekä kasviksilla.

Gulassia on Suomessa kutsuttu myös nimellä *paprikahöystö*. Vasikanlihasta tehtynä se on tunnettu nimellä *wieniläishöystö* (, häränlihasta tehtynä nimellä *goulasch de bœuf* ja porsaanlihasta valmistettuna nimellä *goulasch de porc*). Itävaltalaisessa gulassissa raa’at perunakuutiot lisätään haudutuksen loppuvaiheessa kypsymään gulassin liemessä.

## Lähteet

## Aiheesta muualla
*Raholan syötäviä sanoja: Gulassi
Jussi Vasara

**Jussi Vasara** (s. 14. toukokuuta 1987 Helsinki) on uransa lopettanut suomalainen jalkapalloilija, joka edusti viimeisenä Veikkausliigassa pelaavaa Seinäjoen Jalkapallokerhoa. Hän oli pelipaikaltaan keskikenttäpelaaja. Nykyään hän toimii valmennustehtävissä Hongan junioripuolella, sekä seuran U17-joukkueen valmentajana.

Vasara siirtyi Honkaan kauden 2006 jälkeen Helsingin Jalkapalloklubista, jonka reservijoukkue Klubi 04:ssä hän oli enimmäkseen esiintynyt. Myös hänen isoveljensä Vesa Vasara pelasi uransa aikana HJK:ssa ja FC Hongassa.

Vasara on kuulunut Suomen U21-maajoukkueeseen. Hänen kaksi maaliaan Itävallan verkkoon ratkaisevassa karsintaottelussa pelastivat Suomen jatkoajalle, jonka päätyttyä maalittomana Suomi voitti rangaistuspotkukilpailun, mikä takasi Suomen paikan Ruotsissa järjestettyihin jalkapallon alle 21-vuotiaiden Euroopan-mestaruuskilpailuihin 2009. Hän esiintyi kisoissa Suomen kaikissa kolmessa ottelussa.

## Veikkausliigan tilastot

* Liigadebyytti: 11. toukokuuta 2007 VPS - FC Honka (1–1)
* Ensimmäinen liigamaali: 10. elokuuta 2008 RoPS - FC Honka (0-2)

## Lähteet
Georges Gilles de la Tourette

**Georges Albert Édouard Brutus Gilles de la Tourette** (30. lokakuuta 1857 Saint-Gervais-les-Trois-Clochers, Ranska − 26. lokakuuta 1904 Lausanne, Sveitsi) oli ranskalainen neurologi, joka kuvasi tieteelle Touretten oireyhtymän.

## Elämäkerta

Gilles de la Tourette aloitti lääketieteen opintonsa Poitiersissa, vuonna 1873. Pian hän kuitenkin muutti Pariisiin. Hänestä tuli opettajansa, merkittävän neurologin Jean-Martin Charcot’n amanuenssi. Charcot’n virka oli Salpêtrien sairaalassa. Charcot tuki Gilles de la Touretten uraa, sillä näki hänessä merkittävän lahjakkuuden, jolla olisi paljon annettavaa.

Gilles de la Tourette opiskeli ja luennoi psykoterapiasta, hysteriasta ja mesmerismin (nyk. hypnoosi) käytöstä ja mesmerismiä käsittelevistä juridisista seikoista. Sigmund Freudin tiedetään kuunnelleen Gilles de la Touretten mesmerismiä käsitteleviä luentoja.

Tourette päätteli vuonna 1884 tutkittuaan tietyistä pakonomaisista oireista kärsivää potilasjoukkoa, että kyseessä on ennestään tuntematon neurologinen oireyhtymä. Oireisiin kuului muun muassa pakonomainen muiden puheiden ja liikkeiden toistaminen. Gilles antoi oireyhtymälle nimeksi "Maladie des tics". Myöhemmin Charcot nimesi oireyhtymän sen nykyisellä nimellä "Touretten oireyhtymä".

Vuonna 1893 (eräiden tietojen mukaan vuonna 1896) eräs paranoidi naispotilas ampui Gilles de la Tourettea päähän, syyttäen tätä hypnoosista joka oli tehty hänelle ilman lupaa. Sekä Gilles de la Tourette että nykytietämys pitävät mahdottomana, että hypnoosi onnistuisi tahdonvastaisesti. Näihin aikoihin Gilles de la Tourette koki elämässään muitakin vastoinkäymisiä; sekä hänen poikansa että ystävänsä ja mentorinsa Charcot kuolivat. 

Näihin aikoihin Gilles de la Tourette alkoi myös kärsiä maanis-depressiivisestä mielialahäiriöstä. Ehkäpä juuri sairautensa takia Gilles de la Tourette alkoi kirjoitella artikkeleita mitä erilaisimmista aiheista. Kuuluisaksi tuli hänen artikkelinsa hysteriasta ja Saksan armeijasta. Artikkeli suututti itsensä kansleri Otto von Bismarckin. Tourette pysyi kuitenkin tällöin vielä suhteellisen hyvässä kunnossa ja piti luentoja teatterista ja kirjallisuudesta.

Vuonna 1902 Gilles de la Tourette joutui eroamaan virastaan terveydellisistä syistä. Hän kuoli vuonna 1904 Lausannessa psykiatrisessa hoitolaitoksessa.

## Valikoima Gilles de la Touretten kirjoituksia

* L’hypnotisme et les états analogues au point de vue médico-légal. 1887

* La maladie des tics convulsifs (La semaine médicale) 1899

## Aiheesta muualla

**Kirjallisuus**
*A.J. Lees: "Georges Gilles de la Tourette: The Man And His Times" (Paris 1986)

**Internet**

* http://www.tourettes-disorder.com/gillesbio.html
Pallada (1906)

**Pallada** () oli Venäjän keisarikunnan laivaston Bajan-luokan panssariristeilijä.

## Valmistus

Alus tilattiin Pietarista Amiraliteetin uudelta telakalta, jossa köli laskettiin vuonna 1905. Alus laskettiin vesille 10. marraskuuta 1906 ja otettiin palvelukseen vuonna 1911. 

Aluksen pituus oli 137 metriä, leveys 17,5 metriä ja syväys 6,7 metriä. Aluksen uppouma oli 7&nbsp;870 tonnia. Laivan 16&nbsp;500 hv:n koneet kehittivät 21 solmun huippunopeuden. Polttoaineena oli hiili, jota alus poltti vakionopeudellaan sata tonnia päivässä. Miehistöön kuului 20 upseeria ja 560 miestä..

Aseistuksena oli kaksi 203 millimetrin tykkiä, kahdeksan 152 mm:n tykkiä, neljä 47 mm:n tykkiä, kaksikymmentä 75 mm:n kanuunaa ja kaksi 381 mm:n torpedoputkea.

## Palvelus
Sodan alkaessa aluksen miehistöä vahvistettiin noin viidelläkymmenellä miehellä, pääosin kadeteilla. Miehistöä oli uppoamishetkellä 597, joista valtaosa oli venäläisiä, joukossa muutama virolainen ja baltti. Suomalaisia oli yksi, joka oli laivan lääkäri George Silfversvan. Alus oli ehtinyt kapteeni Sergei Magnuksen komennossa osallistua erilaisiin tehtäviin jo aiemmin, muun muassa yhteen tykistötaisteluun Saksan keisarikunnan laivaston panssariristeilijöiden *[[SMS Magdeburg]]* ja *[[SMS Augsburg]]* kanssa.

Saksan keisarikunnan laivaston sukellusvene *[[SM U-26]]* päällikkönään kapteeniluutnantti Egewolf von Berckheim havaitsi 11. lokakuuta 1914 *Palladan* Hangon eteläpuolella. Ammusvarastoon osunut torpedo katkaisi aluksen, joka upposi muutamassa minuutissa, eikä ole varmaa tietoa, ehtikö kukaan pelastautua. Viisi merimiestä oli kuitenkin eri syistä maissa. Tiedot uhrien määrästä vaihtelevat eri lähteissä välillä 584–611.

Risteilijän kahdessa kappaleessa ylösalaisin oleva hylky löytyi noin 60 metrin syvyydestä vuonna 2000, mutta suomalainen sukeltajaryhmä julkisti tiedon vasta syksyllä 2012. Tieto oli kuitenkin kerrottu Museovirastolle ja Sotamuseolle.

## Lähteet

## Aiheesta muualla
*Venäläissurmat Suomessa 1914–22. Osa 1. Sotatapahtumat 1914–17 sivut 42–44 (pdf-tiedostossa 45–49) 
*Hylyt.net sivu risteilijä Palladasta
*http://www.hs.fi/english/article/iPalladai+-+the+search+for+a+sunken+Russian+cruiser+that+was+torpedoed+in+October+1914+/1329104895855
Eero Lupari

**Eero Rainer Johan Lupari** (s. 8. kesäkuuta 1949 Helsinki) on suomalainen kitaristi, jota pidetään suomalaisen rautalankakitaran asiantuntijana. Hän on soittanut useissa eri yhtyeissä sekä toiminut freelance-muusikkona ja studiomuusikkona. Lupari on opettanut kitaransoittoa Oulunkylän pop & jazz -opistossa ja Teatterikorkeakoulussa. Hän toimi Elvis ry:n varapuheenjohtajana vuodesta 1991 alkaen ja hänellä on yhdistyksen kunniajäsenyys. Lupari on myös säveltänyt laulelmia sekä lastenmusiikkia. Myös hänen poikansa Pekka on muusikko.

Eero Lupari osallistui Suomen Eurovision laulukarsintoihin vuonna 1979 sävellyksellään ja sanoituksellaan *Aikuiset anteeksi antaa*, jonka esittivät Kirka, Anna ja Muska Babitzin.

## Diskografia
* Uniystävä - 1975

Kokoelmat, joissa Lupari on vaikuttanut laulajana
* Lokki kivellä 1971

## Lähteet

## Aiheesta muualla
* 
* 
* 
*
Voices

**Voices** voi tarkoittaa seuraavia:__NOTOC__

* *[[Voices (romaani)|Voices]]*, Arnaldur Indriðasonin romaani

## Musiikki
### Albumit
* *[[Voices (Claire Hamillin albumi)|Voices]]*, Claire Hamillin albumi vuodelta 1986
* *[[Voices (Hall & Oatesin albumi)|Voices]]*, Hall & Oatesin albumi vuodelta 1980
* *[[Voices (Matchbook Romancen albumi)|Voices]]*, Matchbook Romancen albumi vuodelta 2006
* *[[Voices (Mike Sternin albumi)|Voices]]*, Mike Sternin albumi vuodelta 2001
* *[[Voices (Murray Headin albumi)|Voices]]*, Murray Headin albumi vuodelta 1981
* *[[Voices (Phantogramin albumi)|Voices]]*, Phantogramin albumi vuodelta 2014
* *[[Voices (Roger Enon albumi)|Voices]]*, Roger Enon albumi vuodelta 1985
* *[[Voices (Stan Getzin albumi)|Voices]]*, Stan Getzin albumi vuodelta 1967
* *[[Voices (U of Memphisin albumi)|Voices]]*, U of Memphisin albumi vuodelta 2007
* *[[Voices (Vangelisin albumi)|Voices]]*, Vangelisin albumi vuodelta 1995
* **, WWE:n vuoden 2009 kokoelma-albumi

### Kappaleet
* ”Voices”, Alice in Chainsin singlekappale albumilta *[[The Devil Put Dinosaurs Here]]*
* ”Voices”, Cheap Trickin kappale albumilta *Dream Police*
* ”Voices”, Disturbedin singlekappale albumilta *[[The Sickness]]*
* ”Voices”, Tussen kappale, Ruotsin edustaja Eurovision laulukilpailussa 2021
* ”Voices”, Godsmackin kappale albumilla *[[The Other Side (Godsmackin albumi)|The Other Side]]*
* ”Voices”, kappale Roxetten albumilla *[[Pearls of Passion]]*
* ”Voices”, Russ Ballardin kappale
* ”Voices”, kappale Dream Theaterin albumilla *[[Awake]]*.
Pirun nyrkki

__NOTOC__
**Pirun Nyrkki** on Turmion Kätilöiden toinen albumi. Se julkaistiin 29. maaliskuuta 2006. __notoc__ Musiikki albumilla on koneistetumpaa kuin edellisellä albumilla *[[Hoitovirhe (albumi)|Hoitovirhe]]* (2004). Muutamasta albumin kappaleesta kitarat on jätetty kokonaan pois. Velcran laulaja Jessi Frey laulaa albumilla kappaleessa ”Irstauden ilosanoma”.

Kappaletta *Pirun nyrkki* on käytetty elokuvan *[[V2 – Jäätynyt enkeli]]* soundtrackilla.

## Kappaleet
#
#
#
#
#
#
#
#
#
#
#

## Kokoonpano
* MC Raaka Pee – laulu
* Spellgoth – laulu
* DJ Vastapallo – kitara
* Master Bates – basso
* DQ – rummut

## Arvostelut
* Desibeli.net: 
* Imperiumi.net: 

## Lähteet
Niuva 20

**Niuva 20** on Turmion Kätilöiden ensimmäinen minialbumi. Se julkaistiin vuonna 2005 ja sijoittui Suomen singlelistalla parhaimmillaan sijalle kaksi. Albumi sisältää kolme uutta kappaletta, Deep Purple -coverin *Stormbringer* sekä 8. tammikuuta 2005 Henry's Pubissa esitetyn liveversion alun perin *[[Hoitovirhe (albumi)|Hoitovirhe]]*-albumilla julkaistusta *Liitto*-kappaleesta. *Stormbringer*-kappaleessa vierailevat Tommi Salmela ja Marco Hietala Tarot-yhtyeestä.

*Niuva 20* on nimetty Kuopiossa sijaitsevan Niuvanniemen psykiatrisen sairaalan mukaan. Levyn kansitaiteen on tehnyt Jukka Huhtala.
                                                                    
## Kappaleet
#                                                  
#
#
#
#

## Arviot
* Imperiumi.net: 

## Lähteet

## Aiheesta muualla
*
Heretic

**Heretic** on Raven Softwaren ja id Softwaren julkaisema FPS-peli. Heretic julkaistiin 23. joulukuuta 1994. Heretic sijoittuu keskiaikaiseen fantasiamaailmaan, jossa kolme pahaa käärmeratsastajaa (The Serpent Riders) ovat kaapanneet vallan. Pelaaja on yksinäinen sidhe-haltia, Corvus, joka ryhtyy taistoon käärmeratsastaja D'Sparilia vastaan. Pelimaailmassa sidhet on julistettu harhaoppisiksi muiden kansojen alistuessa käärmeratsastajien tahtoon, mistä pelin "kerettiläistä" merkitsevä nimi on peräisin.
 
Peli on toteutettu Doomin pelimoottorilla, mutta miljöö on vaihdettu scifistä fantasiaan. Uusina piirteinä Doomiin verrattuna pelaaja pystyy katsomaan ylös- ja alaspäin sekä erikoisesineen avulla lentämään. Lisäksi pelaajan ei ole pakko käyttää kaikkia löytämiään esineitä heti, toisin kuin Doomissa.

Pelistä julkaistiin myöhemmin paranneltu laitos ***Heretic: Shadow of the Serpent Riders***, joka lisäsi peliin kaksi uutta episodia. Peli sai jatko-osia: pelit  ja Hexen II kertoivat kahden muun maailman taistelusta kahta jäljellä olevaa käärmeratsastajaa (Koraxia ja Eidolonia) vastaan, kun taas Heretic II jatkoi Hereticin sankarin tarinaa. Edeltäjästään poiketen tämä peli oli kolmannen persoonan toimintapeli. 

## Vastaanotto
Mikrobitin Jarno Kokko antoi arvostelussaan *Hereticille* 86 pistettä sadasta. Hän kehui moninpeliä mutta moitti peliä liian *Doomin* kaltaiseksi. Kenttägrafiikat eivät myöskään miellyttäneet häntä.

Pelit-lehden Kaj Laaksoselta heltisi *Hereticin* shareware-versiolle 89 pistettä sadasta. Hän kehui grafiikkaa, ääniä ja kenttäsuunnittelua mutta moitti hirviöiden suunnittelua ja sanoi pelin muistuttavan liiaksi *Doomia*. (Pelit ei arvostellut pelin kokoversiota.)

## Lähteet

## Aiheesta muualla
* 
* ''Heretic'' Raven Softwaren sivuilla
* ''Heretic'' id Softwaren sivuilla
Würzburgin linna

**Würzburgin linna** on rakennus Würzburgissa, Saksassa. Sen suunnitteli barokkiarkkitehti Balthasar Neumann Johann Philipp Franz von Schönbornin ja tämän veljen Friedrich Carl von Schönborn pyynnöstä vuonna 1720. Palatsi valmistui vuonna 1744.

Venetsialainen taidemaalari Giovanni Battista Tiepolo maalasi poikansa Domenicon avustuksella rakennuksen freskot. Sisätiloista näyttävimmät ovat suuri portaikko, kappeli ja pääsalonki. Linna vaurioitui pahoin toisessa maailmansodassa ja on ollut entisöitävänä vuodesta 1945.

Linna valittiin yhdessä ympäröivien puutarhojen kanssa UNESCOn maailmanperintöluetteloon vuonna 1981.

## Lähteet

## Aiheesta muualla

* Bayernin linnat
Bernd Brückler

**Bernd Brückler** (s. 26. elokuuta 1981 Graz, Itävalta) on itävaltalainen aktiiviuransa lopettanut jääkiekkomaalivahti.

## Ura
Itävallassa ei ollut tarjolla nuorelle Brücklerille kunnon maalivahtivalmennusta, ja hän lähti jo 13-vuotiaana Pohjois-Amerikkaan maalivahtileirille. 16-vuotiaana hän muutti kanadalaiseen Ponocan kaupunkiin kiekko-oppiin. 19-vuotias Brückler kutsuttiin Yhdysvaltoihin junioriliigaan, jossa hän pelasi kaudet 2001–2005 Wisconsinin yliopiston joukkueessa. Philadelphia Flyers varasi hänet NHL:ään . Ensimmäisellä ammattilaiskaudellaan 2005–2006 Brückler aloitti Pohjois-Amerikan farmisarjoissa EHCL:n Toledo Stormissa ja Charlotte Checkersissä sekä AHL:n Hartford Wolf Packissa. Tammikuussa 2006 hän siirtyi Bluesiin Suomen SM-liigaan korvaamaan potkut saanutta Neil Littleä.

Brückler nousi nopeasti Bluesin ykkösmaalivahdiksi. Hän pelasi Espoossa kolme ja puoli kautta. Brückler torjui kaudella 2007–2008 Bluesin SM-hopealle. Kaudella 2008–2009 hänen peliaikansa väheni Bluesissa. Alkukaudesta Blues joutui istuttamaan vuorotellen ulkomaalaispelaajiaan katsomossa, sillä joukkueella oli heitä liikaa. Loppukaudesta Brückler menetti ykkösmaalivahdin paikan nuorelle Mikko Koskiselle.

Brückler jätti kauden 2008–2009 jälkeen Bluesin ja siirtyi KHL-liigaan Torpedo Nižni Novgorodin joukkueeseen. Kaudeksi 2011–2012 hän siirtyi Sibir Novosibirskiin.

Kaudet 2012–2015 Brückler pelasi EC Red Bull Salzburgin joukkueessa Itävallassa. Kauden 2015–2016 hän edusti Itävallan Erste Bank Eishockey Ligassa pelannutta Klagenfurter AC:a ja lopetti uransa siihen kauteen.

## Muuta
Brückler on naimisissa suomalaisen Veera Brücklerin (o.s. Toivanen) kanssa.

Elokuussa 2014 ilmestyi Bernd Brücklerin ja Risto Pakarisen kirja: Elämää KHL:ssä - Lätkää, lääkäreitä ja rahasäkkejä (Into Kustannus). Kirjassa Brückler muistelee uraansa KHL:ssä sekä kuvaa liigan pelikulttuuria, harjoittelutapoja ja toimintatapoja, jotka olivat hänestä hyvin erilaisia kuin Pohjois-Amerikassa ja Euroopan liigoissa.

## Saavutukset
*  SM-hopea vuonna 2008
*  Kuukauden pelaaja helmikuu 2007

## Lähteet
*

### Viitteet
Kaarlo Sallinen

**Kaarlo (Kalle) Sallinen** (4. joulukuuta 1875 Liperi – 11. joulukuuta 1936 Kuopio) oli suomalainen, kokoomustaustainen lyseon lehtori, joka valittiin vuonna 1929 Kuopion ensimmäiseksi kaupunginjohtajaksi. Hän toimi virassa vuoteen 1936 asti.

Sallisen vanhemmat olivat talollinen Antti Sallinen ja Maria Reijonen. Hän pääsi ylioppilaaksi Joensuun lyseosta 1895 ja valmistui Helsingin yliopistosta filosofian kandidaatiksi 1900 ja filosofian maisteriksi 1912. Sallinen toimi Salon, sittemmin Kokkolan suomalaisen yhteiskoulun matemaattisten aineiden opettajana 1900–1905 ja Kuopion lyseon lehtorina 1905–1928.

## Teoksia
Nimellä *K. Sallinen*:
* *Ensi asteen ekvationeista yhdellä ja kahdella vaihtuvalla [tuntemattomalla]* teoksessa *Kuopion klassillinen lyseo. Kertomus lukuvuodelta 1904-1905*. K. Malmström, Kuopio 1905
* *Funktionein minimi- ja maksimi-arvoista* teoksessa *Kuopion klassillinen lyseo. Kertomus Lukuvuodelta 1905-1906*. Kuopio 1906
* *Geometristen konstruktioniproblemien analysitavoista* teoksessa *Kuopion klassillinen lyseo. Kertomus lukuvuodelta 1908-1909*. Kuopio 1909
* *Laskuopillisia harjoituksia : oppikouluja varten*. WSOY 1920
* *Laskuopillisia harjoituksia : oppikouluja varten : tulemat*. WSOY 1924

## Lähteet
Matti Oiling

**Kaj-Matti Ernest Oiling** (20. marraskuuta 1942 Helsinki – 5. marraskuuta 2009 Fuengirola, Espanja) oli suomalainen jazzrumpali. 

Oiling aloitti ammattimaisen soittamisen jo alle 20-vuotiaana Onni Gideonin yhtyeessä. Suurelle yleisölle hän tuli tutuksi televisiossa esitetystä *[[Sirkus Papukaija]]* -ohjelmasta, jossa Onni Gideonin yhtyeellä oli suuri rooli. Keikkailun ohella hän toimi Mainostelevision sekä Musiikki-Fazerin studio-orkestereissa. 1960-luvun lopusta 1970-luvun puoliväliin hänen soittoaan saattoi kuulla useimmissa iskelmälevytyksissä.

Iskelmän ohella Oiling soitti myös rock-yhtyeissä. Vuonna 1968 hän siirtyi Jormas-yhtyeen rumpaliksi. Hän soitti myös Jussi Raittisen The Boysissa, ennen kuin perusti 1969 oman yhtyeensä Happy Jazz Bandin. 

Oilingin ensimmäinen oma levy *[[Happy Jazz Band]]* julkaistiin 1970. Albumista tehtiin uudelleenjulkaisu vuonna 2002. Happy Jazz Bandista tuli Oiling Boiling Rhythm'n Blues Band, jota hän johti melkein neljäkymmentä vuotta. Oiling teki lisäksi rummunsoitto-oppaan *Rumpalin ABC* (1969 ja 1975) sekä *Rumputunti*-opetusvideon (1988). 

Oiling kuoli sairauskohtaukseen äkillisesti ollessaan Espanjassa keikkamatkalla yhtyeensä kanssa. Hänet on haudattu Honkanummen hautausmaalle Vantaalle.

## Lähteet

## Aiheesta muualla
* 
* 
* Ylen Elävä arkisto: Aarno Raninen & Matti Oiling: Unit 7
Parakletos

**Parakletos** (kreik. παράκλητος, lat. paracletus) tarkoittaa lohduttajaa. Kristinuskossa se viittaa Pyhään Henkeen.
Aleppon kansainvälinen lentoasema

**Aleppon kansainvälinen lentoasema**  palvelee Syyrian toiseksi suurinta kaupunkia Aleppoa. Lentoasema sijaitsee keskustan kaakkoispuolella ja se toimii myös sotilaslentoasemana.

Tärkeimpiä Aleppoon liikennöiviä lentoyhtiöitä ovat Syrian Arab Airlines (muun muassa Damaskos ja Pariisi), Royal Jordanian (Amman) ja British Mediterranean Airways (Lontoo).
Bettina S.

**Bettina S.** on Bettina Sågbomin juontama ruotsinkielinen keskusteluohjelma. Sen tuottaa Yle Fem. Ohjelman ensimmäinen jakso lähetettiin 9. syyskuuta 2002. Bettina S. sai parhaan viihdeohjelman Venla-palkinnon vuonna 2003.

## Lähteet

## Aiheesta muualla
* Bettina S.:n kotisivu
Paratiisinmäki

**Paratiisinmäki** () on Porin 48. kaupunginosa ja se sijaitsee kaupungin keskustaajaman lounaisosassa, Länsi-Porin alueella. Viereiset kaupunginosat ovat Liinaharja koillisessa ja Tuorsniemi ja Klasipruuki lännessä, pohjoisessa alue rajoittuu Vähäraumaan. Kaakossa peltoaukean takana on Liikastenmäki.

Paratiisinmäen nimi periytyy samannimisestä mäestä, jonka ympäristöön nykyinen kaupunginosa on rakennettu. Nimen sanotaan alun perin viittaavan peltoaukeiden keskellä sijaitsevan mäen erityisen kauniiseen mäntymetsikköön.

Paratiisinmäen ensimmäiset rakennukset ovat peräisin toisen maailmansodan jälkeiseltä ajalta, ja alueen perinteisesti tunnettu paikka on mäen eteläpuolella toimiva Paratiisin taimitarha. Varsinainen asuinalue Paratiisinmäkeen on rakennettu 1990-luvulla, jolloin alueelle kaavoitettiin omakotitalovaltainen pientaloalue. Tämä pääosin metsäiselle mäelle rakennettu alue on tunnettu erityisesti varakkaiden asuinalueena. Myöhemmin asuinalue on kasvanut pohjoiseen 2000-luvun alkuvuosina.

## Lähteet

## Aiheesta muualla
*
Jacks of All Trades

**Jacks of All Trades** oli jyväskyläläinen nu-metal/rapcore-yhtye. Sen musiikissa on havaittavissa vaikutteita P.O.D:n, Limp Bizkitin, Linkin Parkin ja Rage Against the Machinen musiikista. Jacks of All Trades oli ensimmäinen suomalainen nu-metal-yhtye, joka teki levytyssopimuksen monikansallisen levy-yhtiön kanssa. Yhtye oli toiminnassa vuosina 1997–2004.

Ennen lopettamistaan Jacks of All Trades ehti julkaista kaksi pitkää albumia ja kolme EP-levyä. Viimeisimmäksi jääneen *Superior*-levyn julkaisijana toimi Warner Music Finland. Levyltä julkaistiin myös single ”Blacklist of No Good”. Singlekappaleen musiikkivideon ohjasi Sami Aaltonen. Warnerilla ollessaan Jacks of All Trades uudelleenlevytti Frederikin kanssa kappaleen ”Harva meistä on rautaa” elokuvaan *[[Menolippu Mombasaan]]*.

Jacks of All Trades keikkaili pääasiallisesti Suomessa, Keski-Euroopassa, Yhdysvalloissa ja Baltian maissa. Yhtye keikkaili paljon skeittaus- ja lumilautailutapahtumissa, kuten X-gamesissa, Superjamissä ja lumilautailun maailmancupin osakilpailuissa. Jäsenet kokivat yhtyeensä olleen parhaimmillaan livetilanteessa.

## Julkaisut

### Albumit

* *R U Ready?* (1999)
* *Superior* (2002)

### EP:t ja singlet

* Give Way EP (1998)
* Liar EP (2000)
* Teaser EP (2001)
* Blacklist of No Good (2002)

## Lähteet
Frances Adaskin

**Frances Marr Adaskin** CM (23. elokuuta 1900 – 8. maaliskuuta 2001) oli kanadalainen pianisti.

Adaskin syntyi Ridgetownissa, Ontariossa vanhempiensa kolmesta lapsesta vanhimpana. Hän perehtyi pianonsoittoon jo nuorella iällä ja muutti myöhemmin Torontoon opiskelemaan Paul Wellsin johdolla. Parina kesänä (1930 ja 1931) hän sai lisäksi opetusta Pariisissa.

Adaskin meni vuonna 1926 naimisiin viulisti Harry Adaskinin kanssa. Hän teki miehensä ja tämän jousikvarteton kanssa kiertueita eri puolilla Pohjois-Amerikkaa ja Eurooppaa. Vuonna 1938 jousikvartetto hajosi, mutta Adaskinit jatkoivat kiertueita kahdestaan. Pariskunta muutti vuonna 1946 Vancouveriin. Harry sai töitä Brittiläisen Kolumbian yliopiston musiikkiosastolta, ja Adaskin työskenteli yhdessä hänen kanssaan, kunnes mies jäi eläkkeelle 1973.

Frances Adaskin piti ensimmäisen sooloresitaalinsa 75-vuotiaana ja jatkoi esiintymistä useita vuosia. Vuonna 1976 hänelle myönnettiin Order of Canadan kunniamerkki. 

Uransa aikana Adaskin kirjoitti myös useita humoristisia anekdootteja ja tarinoita, joita julkaistiin lähinnä *Saturday Night Magazinessa* 1940-luvun kuluessa. Hänen muistelmateostaan *Fran’s Scrapbook: A Talking Dream* ei ole toistaiseksi julkaistu. 

Adaskin jäi leskeksi 7. huhtikuuta 1994. Hän itse saavutti sadan vuoden iän elokuussa 2000 ja kuoli seuraavan vuoden maaliskuussa.

## Lähteet

* http://www.library.ubc.ca/archives/u_arch/adaskinf.html
Mustakiuru

**Mustakiuru** (*Melanocorypha yeltoniensis*) on suurikokoinen kiuru, joka kuuluu varpuslintuihin.

## Koko ja ulkonäkö
Linnun pituus on 18–20,5&nbsp;cm. Juhlapukuinen koiras on helppo tunnistaa kokomustasta höyhenpuvusta ja tukevasta kellertävästä nokasta. Naaras ja nuori lintu ovat harmaita, siivet tummemman harmaat. Laulu muistuttaa kiurun laulua, ollen kuitenkin vivahteikkaampaa.

Sekä vanhoilla että nuorilla mustakiuruilla on täydellinen sulkasato loppukesällä ja alkusyksyllä.

## Esiintyminen
Mustakiuru elää Kaakkois-Venäjällä ja Kazakstanissa. Kaakkois-Venäjän pesimäpopulaation koko on 4&nbsp;000–7&nbsp;000 paria. Sen kanta on elinvoimainen. Se on osittaismuuttaja, jonka pohjoiset populaatiot muuttavat hieman etelämmäksi tai lännemmäksi. Vanhat koiraat kuitenkin pysyvät enimmäkseen reviireillään läpi vuoden.

Mustakiuru on tavattu Suomessa toistaiseksi kahdesti: 24.3.1989 Joensuussa ja 8.4.1989 Korppoossa.

## Elinympäristö
Arot ynnä muut kuivat ruohostoiset avomaat vesistöjen läheisyydessä.

## Lisääntyminen

Pesintä tunnetaan puutteellisesti. Pesä on maassa mättään suojassa. Munia on tavallisesti 4 tai 5. Muna painaa 4,34&nbsp;g. Haudonta-aika on 15–16 päivää ja vain naaras hautoo.

## Ravinto
Syö siemeniä ja lisääntymisaikana myös hyönteisiä ja muita pieniä selkärangattomia eläimiä.

## Lähteet
Travis Mayer

**Travis Mayer** (s. 22. helmikuuta 1982) on yhdysvaltalainen kumparelaskija, jonka suurimpiin saavutuksiin kuuluu Salt Lake Cityn olympiahopea vuodelta 2002. Mayer oli seitsemäs Torinon olympialaisissa vuonna 2006.
Balthasar Neumann

**Johann Balthasar Neumann** (s. 27. tammikuuta 1687 – k. 19. elokuuta 1753) oli saksalainen barokki- ja rokokooarkkitehti, joka loi oman tyylinsä sekoittamalla itävaltalaisia, böömiläisiä, italialaisia ja ranskalaisia vaikutteita. Neumannin käsialaa ovat monet aikansa vaikuttavimmat rakennukset, kuten Würzburgin linna ja *Vierzehnheiligen*-kirkko. Würzburgin linnaa pidetään yhtenä Euroopan kauneimmista linnoista ja Vierzehnheiligen kuuluu aikakauden huipputöihin. Neumannin viimeiseksi työksi jäi Maria Limbachin pyhiinvaelluskirkko lähellä Eltmannin kaupunkia.

Neumannin kuva oli saksalaisessa viidenkymmenen markan setelissä yhdessä kuuluisien Würzburgin linnan portaiden kanssa.
AGLA

**AGLA** on kabbalistisella kirjoitusmenetelmällä notarikonilla muodostettu akronyymi hepreankielisestä lauseesta *Ateh Gibor Le-olam Adonai*, ”Jumala on voimallinen ikuisesti”. Kreivi Saint-Germain sanoi käsikirjoituksessaan *La Tres Sainte Trinosophie*, että Jumala suojeli AGLAn avulla Lootia ja hänen perhettään Sodoman ja Gomorran tuhossa. 

Stephan Michelspacher käsitteli AGLAa vuonna 1615 julkaistussa alkemistisessa kirjassaan *Spiegel der Kunst und Natur*. Teoksessa oli paljon vaikutteita Heinrich Cornelius Agrippan näkemyksistä Kabbalasta ja magiasta. 

## Lähteet

* Alchemical Mandala No. 6 by Adam McLean, in *The Hermetic Journal* No. 6, Lontoo, 1979
Face Value

**Face Value** on Phil Collinsin ensimmäinen sooloalbumi vuodelta 1981. Kahta poikkeusta lukuun ottamatta albumin kappaleet ovat kokonaan Collinsin itse kirjoittamia ja säveltämiä.

Levy on äänitetty The Town House -studiolla Lontoossa 1979–1981. Levytykseen osallistui muun muassa Eric Clapton, joka soittaa kitaraa kappaleissa ”The Roof Is Leaking” ja ”If Leaving Me Is Easy”. Se oli listaykkönen vuonna 1981 muun muassa Britanniassa, Kanadassa ja Ruotsissa. Albumilta julkaistiin singlenä neljä kappaletta, joista ”In the Air Tonight” nousi singleykköseksi usean maan listoilla. Suomessa albumi ja single jäivät ilman listamenestystä.

## Kappaleet
# In the Air Tonight (5’32)
# This Must Be Love (3’55)
# Behind the Lines – Banks, Collins, Rutherford – (3’53)
# The Roof Is Leaking (3’16)
# Droned (2’55)
# Hand in Hand (5’12)
# I Missed Again (3’41)
# You Know What I Mean (2’33)
# Thunder and Lightning (4’12)
# I’m Not Moving (2’33)
# If Leaving Me Is Easy (4’54)
# Tomorrow Never Knows – Lennon & McCartney – (4’46)

## Muusikot
* Phil Collins – laulu, rummut, piano, syntetisaattori, rumpukone
* Daryl Stuermer – kitarat; banjo raita 4
* Eric Clapton – kitara raidat 4 & 11
* Joe Partridge – slide-kitara raita 4
* J. Peter Robinson – Prophet-syntetisaattori raita 3
* John Giblin – basso raidat 1, 9, 10, 12
* Alphonso Johnson – basso raidat 2, 3, 6, 7, 11
* L. Shankar – viulu raidat 1, 5, 6; tamburiini raita 5, "äänirummut" raita 5
* Arif Mardin – viulut raidat 8 and 11
* *EWF Horns*:
** Don Myrick – saksofonit raita 11
** Louis Satterfield – pasuuna
** Rahmlee Michael Davis ja Michael Harris – trumpetti & flyygelitorvi raita 11
** Ronnie Scott – tenorisaksofoni raita 7
* Stephen Bishop – taustalaulu raita 2
* Taustalaulu raidoilla 6 ja 12 useita lapsikuoroja Los Angelesista

## Lähteet
* CD-levy 2292-54939-2 (Atlantic Records, 1981)

### Viitteet
Ève Curie

**Ève Denise Curie Labouisse** (6. joulukuuta 1904 Pariisi – 22. lokakuuta 2007) oli ranskalainen kirjailija. Hän oli Marie ja Pierre Curien toinen tytär. Curie julkaisi äitinsä kuoleman (1934) jälkeen tämän elämäkertateoksen *Äitini Marie Curie* (Madame Curie).

Curie muutti vuonna 1940 Englantiin ja julkaisi vuonna 1945 maailmansotakokemuksiinsa pohjautuvan kronikan *Journey Among Warriors*. Hän avioitui vuonna 1954 yhdysvaltalaisen diplomaatin Henry Richardson Labouisse Jr.:n (1904–1987) kanssa.

Curie nimitettiin vuonna 1952 Naton pääsihteerin erikoisneuvonantajaksi. Ève Curielle myönnettiin 13. heinäkuuta 2005 Kunnialegioonan merkki.

## Lähteet
Sevel

**Sevel SpA** (**Società Europea Veicoli Leggeri** tai **Société Européenne de Véhicules Légers**) on hyötyajoneuvojen valmistaja, jonka omistaa monikansallinen autonvalmistaja Stellantis. Sen tuotteet myydään pääosin Fiat-, Peugeot- ja Citroën-merkkisinä.

## Sevel Sud

Yhtiön ensimmäistä tehdasta, joka sijaitsee Italian Atessassa, kutsutaan nimellä Sevel Sud. Fiatin isännöimä tehdas päätettiin perustaa vuonna 1978, ja vuonna 1981 se tuottikin jo 350 autoa päivässä. Nykyään tehtaan tuotantokapasiteetti on yli 300 000 autoa vuodessa, ja se työllistää yli 5 200 työntekijää.

### Automallit
Sevel Sud valmistaa isokokoisia pakettiautoja ja kevyitä kuorma-autoja. Tehtaan nykyisiin malleihin kuuluvat:
* Citroën Jumper (Isossa-Britanniassa Relay)
* Peugeot Boxer
* Fiat Ducato
* Opel Movano

Aiemmin tehtaalla on valmistettu seuraavia malleja:
* Citroën C25 (1981–1993)
* Peugeot J5 (1981–1994)
* Talbot Express (1986–1992)

## Sevel Nord

Ranskassa, Valenciennesin lähellä sijaitsee Sevelin toinen tehdas, Sevel Nord. Tehdas perustettiin vuonna 1993 entisen Chryslerin tehtaan tiloihin ja tuotanto alkoi vuonna 1994. Tehdas työllistää noin 4 400 työntekijää, ja sen tuotantokapasiteetti on noin 190 000 autoa vuodessa. Vuonna 2005 se tuotti yhteensä 151 100 autoa, joista 65 105 oli tila-autoja ja 85 995 pakettiautoja. Tila-automallisto uusittiin vuonna 2002, ja pakettiautomallisto alkuvuodesta 2007.

### Automallit
Sevel Nord valmistaa pieniä paketti- ja tila-autoja. Siellä valmistettiin aiemmin myös Eurovan-mallisarjaa.
* Citroën Jumpy (Isossa-Britanniassa Dispatch)
* Peugeot Expert
* Toyota Proace
* Fiat Scudo

## Lähteet
Luettelo käynnissä olevista sodista

**Luettelo käynnissä olevista sodista** käsittää maailmassa meneillään olevat aseelliset konfliktit.

Meneillään olevan aseellisen konfliktin määritelmä on että sen yhteenotoissa kuolee vuosittain vähintään 25 ihmistä. Mikäli konflikti on pysähtynyt rauhallisempaan vaiheeseen, kutsutaan sitä jäätyneeksi konfliktiksi.

Eri järjestöt määrittelevät konfliktit eri tavoin. Uppsalan yliopiston konfliktiohjelman ja englantilaisen International Institute for Strategic Studiesin mukaan maailmassa on meneillään ainakin 40 eri konfliktia ja sotaa.

## Yli 10&nbsp;000 kuolemaa vuosittain

## Yli 1&nbsp;000 kuolemaa vuosittain

## Yli 100 kuolemaa vuosittain

## Lähteet

## Aiheesta muualla
*Uppsala Conflict Data Program Upsalan yliopisto  
*CrisisWatch International Crisis Group 
*Armed Conflict Database International Institute for Strategic Studies 
*Konflikter Svenska FN-förbundet
Aste (Abelin ryhmä)

Matematiikassa **Abelin ryhmän aste** eli **torsiovapaa aste** mittaa kuinka suuri ryhmä on. Aste kuvaa, kuinka suuri rationaalikertoiminen vektoriavaruus tarvitaan, jotta abelin ryhmä voitaisiin upottaa siihen. Yhtäpitävästi voidaan kysyä, kuinka suuri vapaa Abelin ryhmä voi ryhmällä olla aliryhmänään.

## Määritelmä

Abelin ryhmää voidaan ajatella yhdisteenä sen torsioaliryhmistä *T* ja sen torsiottomasta osasta  *A*/*T*. Torsiovapaa aste kuvaa, kuinka monimutkainen torsiovapaa osa voi olla.

Tarkemmin, olkoon *A* Abelin ryhmä ja *T* sen torsioaliryhmä, *T* = { *a* &in; *A* : *na* = 0 jollakin nollasta poikkeavalla kokonaisluvulla *n* }. Olkoon **Q** rationaalilukujen joukko. *A*:n torsiovapaa aste on yhtä suuri kuin seuraavat kardinaliteetit:

* Abelin ryhmien *Q* ja *A* tensoritulon dimensio, kun tensorituloa ajatellaan vektoriavaruutena.
* Pienimmän *Q*-vektoriavaruuden dimensio, joka sisältää torsiovapaan ryhmän *A*/*T*.
* Suurin kardinaali *d*, jolle *A* sisältää kokonaislukujen *Z* suoran summan, missä summassa on *d* tekijää.
* *A*:n suurimman **Z**-lineaarisen osajuokon kardinaliteetti.

Samoin voidaan määritellä torsiovapaa aste kaikille moduleille yli pääideaalirenkaan *R*. Yllä olevissa määritelmissä on tällöin *Q* korvattava *R*:llä.
…But Seriously

**…But Seriously** on Phil Collinsin albumi vuodelta 1989. Sävellykset ja sanoitukset Phil Collins, paitsi erikseen mainitut.
## Kappaleet
# 
# 
# 
# 
# 
# 
# 
# 
# 
# 
# 
# 

* Kappaleiden sanat ovat levyn kansivihkossa (paitsi 10).

## Lähteet
Digoksiini

**Digoksiini** eli **"digitalis"** on sormustinkukista saatava lääke, jota käytetään sydämen rytmihäiriöihin ja vajaatoimintaan. Se lisää sydänlihaksen pumppaustehoa ilman että sydänlihaksen hapenkulutus lisääntyy ja hidastaa sykettä. Digoksiini kuuluu sydänglykosideihin. Digoksiinilla on sekä *positiivinen inotrooppinen vaikutus* eli sydänlihaksen pumppaustehoa voimistava vaikutus että *negatiivinen kronotrooppinen vaikutus* eli sydämen johtoratajärjestelmän johtumisnopeutta hidastava vaikutus. Digoksiinin vaikutukset tunnettiin jo ainakin 1700-luvulla ja William Withering kuvasi ne tieteelle vuonna 1785. Sydämen vajaatoiminta oli ilmeisen ylidiagnostisoitu sairaus 1900-luvun lopulla, ja siksi myös ylilääkitty. Se saatettiin todeta pelkän sydämen koon suurenemisen perusteella, vaikka muitakin mahdollisia tekijöitä on. Digitaliksen tilalle on tullut monia muita hoitotapoja ja turvallisempia lääkkeitä. Digoksiinin terapeuttinen leveys on kapea eli sivuvaikutuksia saadaan pienelläkin hoitoannoksen ylityksellä, minkä vuoksi käyttäjiltä pitää säännöllisesti mitata seerumin digoksiinipitoisuus. Yliannostus voi aiheuttaa näköhäiriöitä, pahoinvointia, rytmihäiriöitä, sekavuutta ja kuoleman.

## Yhteisvaikutukset
Samanaikaisessa käytössä digoksiinilla on yhteisvaikutuksia monien lääkeaineiden kanssa. Digoksiini ei sovi samanaikaisesti käytettäväksi ainakaan hydroklooritiatsidin, furosemidin, spironolaktonin, verapamiilin, amiodaronin, propafenonin ja kalsiumin kanssa.

Seuraavat lääkkeet suurentavat digoksiinipitoisuutta veressä, mikä voi suurentaa digoksiinimyrkytyksen riskiä: flekainidi, pratsosiini, kinidiini, erytromysiini, klaritromysiini, tetrasykliini, gentamysiini, trimetopriimi, itrakonatsoli, alpratsolaami, indometasiini, kiniini, propanteliini, nefatsodoni, atorvastatiini, siklosporiini, epoprostenoli, tolvaptaani, karvediloli. Eräät sydänlääkkeet kuten felodipiini ja tiapamiili saattavat suurentaa digoksiinipitoisuutta veressä. Joillakin potilailla saattavat nifedipiini, diltiatseemi ja ACE:n estäjät suurentaa veren digoksiinipitoisuutta. 

Seuraavat lääkkeet pienentävät digoksiinipitoisuutta veressä: antasidit, kaoliini-pektiini, akarboosi, neomysiini, penisillamiini, rifampisiini, metoklopramidi, sulfasalatsiini, adrenaliini, salbutamoli, kolestyramiini, fenytoiini ja mäkikuisma (*Hypericum perforatum*) valmisteet.

## Digoksiinin lähteitä
Villasormustinkukka (*Digitalis lanata*) ja rohtosormustinkukka (*Digitalis purpurea*) ovat kasveja, jotka sisältävät digoksiinia. 

## Lähteet

## Aiheesta muualla
* Syyttäjä: Myrkkyhoitaja murhasi uhrinsa sydänlääkkeellä - sekoitettiin ruokaan tai juomaan  MTV 08.04.2015.
* Lääkeinfo: Digoxin
* Tiina Heikkilä, Tuula Lekander: Lääkeaineiden yhteisvaikutukset, sivu 91, Kuopion yliopisto, Apteekkifarmasian erikoistumisopinnot proviisoreille, Kesäkuu 2005  (pdf)
* Lääkealan turvallisuus- ja kehittämiskeskus (Fimea): Tietoa käyttäjälle, digoksiini  (pdf)
* Liber Herbarum II: Digoxin
* Human Metabolome Database: Digoxin 
* Kyoto Encyclopedia of Genes and Genomes (KEGG): Digoxin 
* Toxin and Toxin Target Database (T3DB): Digoxin
Digitalis

**Digitalis** voi tarkoittaa:

* Digitalis eli digoksiini (C41H64O14), lääke
* *[[Sormustinkukat|Digitalis]]* – sormustinkukat, kasvisuku ratamokasvien (*Plantaginaceae*) heimossa
* *[[Digitalis (albumi)|Digitalis]]*, Rolf Wikströmin albumi vuodelta 1980
Ferrokromi

**Ferrokromi** on metalliseos, joka sisältää pääasiassa rautaa ja kromia metallisessa muodossa. Kromipitoisuus voi olla esimerkiksi 40–70 % riippuen malmin kromipitoisuudesta. Epäpuhtauksina ferrokromissa on esimerkiksi hiiltä, piitä ja fosforia. Ferrokromin tyypillinen käyttökohde on ruostumattoman teräksen raaka-aineena. 

Ferrokromia valmistetaan kromiitti-malmista ensin paloittelemalla ja jauhamalla malmi, jossa kromi ja rauta ovat hapen yhdisteinä eli oksidina. Tämä murske ja jauhe rikastetaan kaivoksella siten, että sivukiveä saadaan pois mahdollisimman paljon. Karkeampi ja rikkaampi jae rikastetaan palarikasteeksi ja hienoaine rikastetaan hienorikasteeksi, joka edelleen sintrataan pelleteiksi sintraamolla. Näin saadut palarikaste ja pelletit sulatetaan ferrokromitehtaan sähkökäyttöisissä valokaariuuneissa, joissa rauta ja kromi saadaan prosessimetallurgisesti erotettua hapesta eli pelkistettyä koksin avulla. Samalla syntyy runsaasti häkäkaasua, joka käytetään hyödyksi tehtaalla. Sulatusprosessissa käytetään myös kvartsia kuonanmuodostajana eli fluksina. Tuloksena ferrokromitehtaan prosessista saadaan siis metallista rauta-kromi-metallia eli ferrokromia. Myös prosessissa syntyvä ferrokromikuona on arvokas sivutuote, joka hyödynnetään kokonaan.

Suomessa ferrokromia tuottaa Outokumpu Oyj:n tehdas Torniossa. Kromimalmi tuotetaan Elijärven kaivoksella.
Elsa Respighi

**Elsa Respighi**, o.s. **Olivieri-Sangiacomo**, (24. maaliskuuta 1894 – 17. maaliskuuta 1996) oli italialainen säveltäjä ja mezzosopraano. Hän oli Ottorino Respighin oppilas ja vaimo.

Respighi syntyi Roomassa ja meni 1919 naimisiin viisitoista vuotta vanhemman sävellyksenopettajansa Ottorinon kanssa. 

Respighille opetti pianonsoittoa Giovanni Sgambati sekä harmoniaa ja kontrapunktia Remigio Renzi. 

Kun Ottorino Respighi kuoli 1936, häneltä jäi kesken ooppera *Lucrezia*. Elsa Respighi saattoi teoksen valmiiksi. Elsa Respighi perusti 1969 Venetsiassa Respighi-säätiön. Hän osallistui vuonna 1979 miehensä satavuotismuistojuhlaan. Respighi kuoli 17. maaliskuuta 1996, viikkoa ennen kuin olisi täyttänyt 102 vuotta. 

## Sävellyksiä
### Oopperoita
* *Fior di neve* (1918)
* *Il dono di Alcesti* (1941)
* *Samuray* (1945)

### Vokaalimusiikkia
* *3 canzoni spagnole* sopraanolle ja orkesterille (1917)
* *4 liriche* lauluäänelle ja pianolle (1918/1919)
* *Il pianto della Madonna* sopraanolle, tenorille, kuorolle ja orkesterille (1939)
* *3 canti corali* kuorolle (1939)
* *Preghiera di Santa Caterina* mezzosopraanolle ja kamariorkesterille (1943–1948)

### Muuta
* *Serenata di maschere*, sinfoninen runoelma (1918)
* *Suite di danze* orkesterille (1919/1920)
* *Intermezzo romantico* alttoviululle, huilulle, harpulle ja orkesterille

## Lähteet